Karlsvognens stjerner er i seg selv lette å finne på himmelen, og de kan derfor også brukes til å lokalisere andre stjerner. eller finnes ved å forlenge en rett linje fra Merak til Dubhe (Karlsvognens «bakhjul») fem ganger. Dette passer alltid, fordi Karlsvognen er sirkumpolar. Hvis man forlenger en linje fra Megrez til Phecda (Karlsvognens «forhjul») kommer man til Regulus i stjernebildet Løven. Ved å forlenge en linje fra Megrez til Dubhe (Karlsvognens høyre «hjul») vil man få retningen mot Capella. Castor og Pollux i stjernebildet Tvillingene kan finnes ved å krysse fra Megrez til Merak (fra høyre «forhjul» til venstre «bakhjul» og fortsette i den retning. Følges kurven i «vognstangen» fra Alioth til Mizar til Alkaid kommer man til Arcturus og Spica.